Сент-Джордж (Бермуды)

Сент-Джордж — горад на Бермудскіх астравах, адно з першых паселішчаў англічан у Новым Свеце. Горад і яго ўмацаванні з’яўляюцца аб’ектам са спіса Сусветнай спадчыны ЮНЕСКА. Бермудскія астравы ў Атлантычным акіяне былі адкрытыя іспанцамі ў 1503 г. Сент-Джордж — першая сталіца Бермуд, заснаваная ў 1612 г. на аднайменным востраве. Гэта адна з старэйшых сталіц брытанскіх калоній. Гістарычны цэнтр горада распавядае нам пра часы засваення брытанцамі Новага свету. Дзяржаўную рэзідэнцыю пачалі будаваць у 1620 г. і працягвалі да пачатку 19 ст.; тут праводзіліся паседжанні парламенту, балы, суды і захоўваліся запасы пораху. Царква Св. Пятра 17 ст. з алтаром з чырвонага дрэва ўзведзена на фундаменце самай старой англіканскай царквы ў заходнім паўшар’і. Перад ратушай, пабудаванай у 1782 г., захаваўся ганебны слуп, ля каторага злачынцаў падвяргалі грамадскаму суду. Вакол — цэлыя кварталы гістарычных каланіяльных будынкаў 17-18 стст. Горад акружае кальцо фартоў, умацаваных для абароны ад піратаў. У Форце-Дэйвес, пабудаваным у 1620 г., захаваліся гаўптвахта і дзве адзінкі буйнакалібернай зброі. Насельніцтва Гарады-пабрацімы Літаратура Тысяча чудес света. — СПб: ООО «СЗКЭО», 2007. — 336 с.